แรงซื้อหุ้นใหญ่ดัน SET ปิดเย็นพุ่งเกือบ 10 จุด เหนือ 1,650 จุด มูลค่าซื้อขาย 4.8 หมื่นลบ.
แรงซื้อหุ้นใหญ่ดัน SET ปิดเย็นพุ่งเกือบ 10 จุด เหนือ 1,650 จุด มูลค่าซื้อขาย 4.8 หมื่นลบ. โดยดัชนีปิดตลาดวันนี้ ที่ระดับ 1,651.40 จุด บวก 9.67 จุด หรือ 0.59% มูลค่าการซื้อขาย 4.8 หมื่นล้านบาท
1 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,651.40 จุด บวก 9.67 จุด หรือ 0.59% มูลค่าการซื้อขาย 4.8 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้ปรับตัวขึ้นดีกว่าที่คาดไว้ ขณะที่ตลาดหุ้นในภูมิภาคเอเชียต่างเคลื่อนไหวทั้งในแดนบวก-ลบสลับกัน ทั้งนี้มองว่าเพราะการเจรจาการค้าระหว่างสหรัฐและจีนได้มีการมองภาพเป็นบวก แม้ว่าจะยังไม่มีบทสรุปที่ชัดเจนออกมา
นอกจากนี้ สัญญาณระยะสั้นไม่มีข่าวลบมากดดัน ประกอบกับบ้านเรากำลังจะเข้าสู่การเลือกตั้ง และเศรษฐกิจไทยก็ยังเดินหน้าไปต่อได้ ดังนั้นจึงคาดว่าแรงซื้อที่เข้ามาน่าจะมาจากกองทุน และอาจเป็นนักลงทุนต่างชาติมาช่วยเสริมด้วย ส่งผลให้วันนี้หุ้นบิ๊กแคปขึ้นมานำตลาดฯ
อย่างไรก็ดี ให้ติดตามการประชุมคณะกรรมการนโยบายการเงิน (กนง.) ในสัปดาห์หน้า รอบนี้คาดว่าจะไม่มีการปรับขึ้นอัตราดอกเบี้ย และติดตามการทยอยประกาศผลประกอบการของบริษัทจดทะเบียน รวมถึงความคืบหน้าประเด็นสงครามการค้า
แนวโน้มการลงทุนในสัปดาห์หน้า นายวิจิตร กล่าวว่า ตลาดฯยังมีโอกาสปรับตัวขึ้นได้ และมีลุ้นขึ้นไปทดสอบแนวต้าน 1,665 จุด ส่วนแนวรับให้ไว้ที่ 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,237,063.12 ล้านบาท ปิดที่ 49.50 บาท เพิ่มขึ้น 1 บาท
KBANK มูลค่าการซื้อขาย 2,093,411.15 ล้านบาท ปิดที่ 201 บาท เพิ่มขึ้น 1 บาท
PTTGC มูลค่าการซื้อขาย 2,003,523.10 ล้านบาท ปิดที่ 69.50 บาท เพิ่มขึ้น 1.50 บาท
CPALL มูลค่าการซื้อขาย 1,916,921.05 ล้านบาท ปิดที่ 77.25 บาท ลดลง 0.50 บาท
AOT มูลค่าการซื้อขาย 1,718,860.58 ล้านบาท ปิดที่ 69.75 บาท เพิ่มขึ้น 0.75 บาท
ตลาดหุ้นเอเชีย
